सुकळवड

सुकळवड हे भारतातील महाराष्ट्र राज्यातील दक्षिण कोकणातील सिंधुदुर्ग जिल्ह्यातील मालवण तालुक्यातील एक गाव आहे.सुकळवाड हे भारतातील महाराष्ट्र राज्यातील कोकणातील सिंधुदुर्ग जिल्ह्यातील मालवण तालुक्यातील एक सुप्रसिद्ध व इतिहासप्रसिद्ध गाव आहे. निसर्गसौंदर्य, व्यापार, काजू उद्योग आणि धार्मिक परंपरांमुळे हे गाव विशेष ओळखले जाते.
इवलेसे|ग्रामपंचायत

 इतिहास 
सुकळवाड गावाची स्थापना इ.स. 1830 मध्ये झाली. इ.स. 1815 मध्ये तळगावच्या दळवी घराण्याकडून बारावीवाडी सुकळवाड ही वाडी कै. नरसिंह बाबुराव वराडकर यांच्या पूर्वजांना इनाम म्हणून मिळाली. इ.स. 1850 मध्ये वराडकर यांच्या प्रयत्नांतून सुकळवाड बाजारपेठ विकसित झाली.

 पेठेचा इतिहास 
इवलेसे|Post office

 सुकळवाडचा साप्ताहिक बाजार शनिवारचा प्रसिद्ध होता.
 कोल्हापूर, निपाणी, मालवण येथून ट्रक व बैलगाड्यांतून मोठ्या प्रमाणात माल व्यापारासाठी येत असे.
 तांदळाची व सुक्या माशांची पेठ म्हणून गाव ओळखले जाई.
 परिसरातील गावांतून भात पोत्याने आणला जात असे; "सुरय" व "उकड्या" तांदळाची मोठी खरेदी-विक्री होत असे.
 सुकवलेले मासे – गोलमा, बांगडा, दोडी, चिंगूळ, मोरी आदींचा मोठा व्यापार होत असे.

 काजू उद्योग 
सुकळवाड काजूगरांसाठी पूर्वीपासून प्रसिद्ध आहे. अनेक कारखाने आजही कार्यरत असून राज्यभर येथे उत्पादित काजूला मोठी मागणी आहे.
इवलेसे|Factory

 अन्य पारंपरिक व्यवसाय 

 चामड्याची चप्पल निर्मिती व दुरुस्ती
 हातमाग उद्योग (1866 पासून)
 शेतीसाठी लागणारी अवजारे तयार करणारे धवड कामगार
 प्रसिद्ध बैल बाजार

 भौगोलिक रचना 
सुकळवाड गावाचे स्थान निसर्गरम्य असून त्याच्या सीमा पुढीलप्रमाणे:

 पश्चिम व उत्तर – सुकळवाड नदी
 दक्षिण – तळगाव व कोकण रेल्वेमार्ग
 पूर्व – पडवे, रानबाबुळी

 सीमावर्ती गावे 
गावराई, पेडवे, रानबांबुळी, तळगाव

 नद्या 

 सुकळवाड नदी

 भूवापर व घरबांधणी 

 शेती, वृक्षलागवड व व्यवसायासाठी जमीन
 दगडी, कौलारू व आरसीसी घरे

 प्राणी संपदा 
पाळीव प्राणी: गाई, म्हशी, बैल, शेळ्या, मेंढ्या, मांजरे, कुत्रे, कोंबड्या  जंगली प्राणी: रानडुक्कर, कोल्हा, तरस, माकड, बिबट्या, उद, कटिंदर

 जलस्रोत 

 सुकळवाड नदी
 सार्वजनिक विहिरी – एकूण 13
 नळपाणी योजना – पाताडेवाडी, बाजारपेठ, भंडारवाडी, ठाकरवाडी
 खाजगी विहिरी आणि बोअरवेल्स

 शेती व बागायती 
मुख्य पिके: भात, भुईमूग, कलिंगड  बागायती पिके: नारळ, सुपारी, काजू, आंबा

 पशुधन 
गाई-म्हशीपालन व दुग्धव्यवसाय प्रचलित. कुक्कुटपालन व्यवसायही आहे.

 प्रमुख व्यवसाय 

 शेती व लघुउद्योग
 काजूचे सुमारे सहा कारखाने
 सॉ-मिल, लाकडी फर्निचर निर्मिती
 राईस मिल, फ्लोअर मिल, पोहे कांडप, मसाला कांडप
 गणपती मूर्ती व साचे निर्मिती शाळा
 विविध दुकाने – मेडिकल, इलेक्ट्रिक, स्टेशनरी, हार्डवेअर, कपडे, बूट-चप्पल, बेकरी, जनरल स्टोअर्स
 मोबाईल व वाहन दुरुस्ती, कॉम्प्युटर ट्रेनिंग सेंटर, लॉजिंग, हॉटेल्स, ज्यूस फॅक्टरी

 सरकारी कार्यालये 

 ग्रामपंचायत
 तलाठी/मंडळ अधिकारी कार्यालय
 जिल्हा परिषद प्राथमिक शाळा
 आरोग्य उपकेंद्र
 दूध डेअरी
 रास्त दर दुकान
 विविध कार्यकारी सेवा सोसायटी
 पोस्ट ऑफिस

 धार्मिक स्थळे 

 श्री देव ब्राह्मण मंदिर 
वडवृक्षाच्या रूपातील ब्राह्मणदेवाचे प्राचीन मंदिर. येथे वार्षिक जत्रा, श्रावण मेळा, हरिनाम सप्ताह, भजन स्पर्धा, तसेच दशावतार महोत्सव होतो.

 श्री दक्षिणमुखी हनुमान मंदिर 
1979–80 दरम्यान बांधले गेलेले व 2020 मध्ये जिर्णोद्धार केलेले मंदिर. येथे हनुमान जयंती, वर्धापन दिन, माघी गणेश जयंती उत्सव साजरे होतात.

 श्रीदेवी भवानी मंदिर (पाताडेवाडी) 
तीन वर्षांनी भवानीचा गोंधळ मोठ्या उत्साहात साजरा केला जातो. कृष्णाष्टमी, नागपंचमी, गुढीपाडवा, दीपावली इत्यादी उत्सव येथे साजरे होतात.

 वाड्या 
पाताडेवाडी, बाजारपेठ, भंडारवाडी, ठाकरवाडी, राऊळवाडी

 वाहतूक 
एस.टी. बस सेवा, सायकल, दुचाकी, रिक्षा, चारचाकी, टेम्पो व ट्रक वाहतूक उपलब्ध.

 पर्यटन व वैशिष्ट्ये 

 काजू कारखाने
 श्री देव ब्राह्मण मंदिर
 श्री दक्षिणमुखी हनुमान मंदिर
 श्रीदेवी भवानी मंदिर
 गणेश मूर्ती कलाकेंद्र

हवामान
पावसाळ्यात भरपूर पाऊस; हवामान उष्ण व दमट. हिवाळ्यात आल्हाददायक, तर उन्हाळ्यात उष्ण जाणवते.

लोकजीवन
शेतीप्रधान जीवनशैली, कुटीरउद्योग, काजू उद्योग, व्यावसायिक वर्ग मोठ्या प्रमाणात. सुशिक्षितांची टक्केवारी जास्त असून नोकरदार वर्गही मोठा आहे.

 शिक्षण 

 इवलेसे|Zp school sukalwad
 अंगणवाडी – बाजारपेठ, भंडारवाडी, पाताडेवाडी, ठाकरवाडी
 जिल्हा परिषद प्राथमिक केंद्रशाळा सुकळवाड
 सरस्वती विद्यामंदिर गावराई – माध्यमिक शाळा
 MITM इंजिनियरिंग कॉलेज

 जवळची गावे 
गावराई, तळगाव, रानबांबुळी, पडवे

हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती केली जाते.

संदर्भ
१.https://villageinfo.in/
२.https://www.census2011.co.in/
३.http://tourism.gov.in/
४.https://www.incredibleindia.org/
५.https://www.india.gov.in/topics/travel-tourism
६.https://www.mapsofindia.com/

वर्ग:मालवण तालुक्यातील गावे
वर्ग:सिंधुदुर्ग जिल्ह्यातील गावे